Skabelon for en samtykkeerklæring til brug for at tillade at tekst-materiale på Wikipedia (og dermed af alle i alle sammenhænge).
## Samtykke-erklæring til værker fundet på internettet.
Jeg, "‹angiv navn›", tilkendegiver hermed, at jeg er skaber af og/eller enerettighedshaver af teksten på URL "‹angiv link-adresse til tekst›" med underliggende sider.
Jeg giver hermed tilladelse til frigivelse af det/de angivne værk(er), under licensen Creative Commons Navngivelse/Del på samme vilkår 3.0. I det efterfølgende vil begrebet "tekst"/"teksten" blive anvendt - uanset om der er tale om en eller flere sider og/eller tekster.
Jeg accepterer, at jeg giver hvem som helst rettigheder til uindskrænket anvendelse (også i kommercielt øjemed) og til at skabe afledte tekster og værker i alle henseender, så længe de for Creative Commons Navngivelse/Del på samme vilkår 3.0 angivne betingelser og gældende lovgivning overholdes.
Jeg er opmærksom på, at jeg i enhver henseende beholder ophavsretten til teksten, og at jeg bibeholder retten til at blive krediteret i henhold til licensens betingelser. Eventuelle afledte tekster og/eller værker skabt af andre behøver ikke blive krediteret til mig.
Jeg er opmærksom på, at den valgte licens kun omhandler ophavsrettigheder, og at jeg bibeholder retten til at agere fornødent overfor folk, der anvender teksten/værket på en injuriepådragende måde, i strid med privatlivsrettigheder, varemærkelovgivning m.fl.
Jeg accepterer, at jeg ikke kan fortryde denne tilladelse, samt at værket kan forblive permanent på Wikimedias projekter.
"‹sted›" den "‹dato›", "‹angiv navn›"
